Publication: Magyar Közlöny
Issue: MK-2000-123 (Year: 2000, Number: 123)
Era: 1990-2004
Section: Az Alkotmánybíróság a 9/1990. (IV. 25.) AB határozatában rámutatott: Az Alkotmány 70/A. § (1) bekezdésében
Paragraph Index: 182

d) a sérelmet szenvedett a deportálás (2/A. §) vagy a kényszermunka (2/B. §) ideje alatt halt meg.” E módosítás, illetve kiegészítés következtében a törvényhozó — a 2.Abh.-ban foglaltaknak megfelelően — a négy tényállást közös nevezőre hozta, mindkét csoportra egységes szabályokat állapított meg. Ugyanakkor a 3.Kpt.mód — a 2.Abh.-ban vizsgált törvényjavaslattal ellentétben — nem határozta meg az egyösszegű kárpótlás mértékét; a 2. § (2) bekezdés az összegszerűség, a kifizetés rendje, határideje és ütemezése meghatározását külön törvényi szabályozásra utalta. Az Alkotmánybíróság a 2.Abh. rendelkező része 6. pontjában a következőket fogalmazta meg: „Ha annak érdekében, hogy a törvény megfeleljen az alkotmányossági követelményeknek, a kárpótolandók körét lényegesen — többszörösére, sőt nagyságrenddel — meg kell növelni, nem ellentétes az Alkotmánnyal, ha a törvényhozó a kárpótlásra szánt összeget újra megállapítja és újra elosztja, s ennek következtében ugyanazért a sérelemért járó kárpótlás nagysága lényegesen kevesebb lesz, mint az eredetileg megállapított kárpótlási összeg...” (ABH 1996. 90.) Az Alkotmánybíróság ezen megállapításaival a 3.Kpt.mód. által megállapított törvényszövegnek nemcsak a már ismertetett a 2. § (2) bekezdése (az újraelosztást szabályozó törvény meghozatalának kilátásba helyezése) hozható összefüggésbe, hanem a 3.Kpt.mód. következő szabályai is: A 14. § (4) bekezdés szerint „a Tv. 2. §-a alapján járó kárpótlás teljesítésére a költségvetésről szóló törvényben

Source: https://magyarkozlony.hu/hivatalos-lapok/80cbd5776bced831c26b3ae672d4788575657a40/dokumentumok/533661d1700fc3554eda9d679d9690bf4e6e113e/letoltes